paragraph_text: Osim glavnog područja na otoku Upolu distrikt uključuje otočiće Manono, Apolima i maleni nenaseljeni otočić Nu'ulopa. Ti otoci leže u tjesnacu Apolima između dvaju glavnih samoanskih otoka Upolu i Savai'i. Povijesno gledano, otok Manono je bio središte distrikta. U moderno doba, glavno središte je Mulifanua u kojoj se nalazi trajektni terminal za oceansku liniju između Savai'a i Upole.